ਪੂਨਮ ਢਿੱਲੋਂ
ਪੂਨਮ ਢਿੱਲੋਂ (ਜਨਮ 18 ਅਪਰੈਲ 1962) ਇਕ ਭਾਰਤੀ ਹਿੰਦੀ ਫਿਲਮ, ਰੰਗਮੰਚ ਅਤੇ ਟੈਲੀਵਿਜਨ ਅਦਾਕਾਰਾ ਹੈ। ਉਹ 1977 ਦੀ ਸਾਬਕਾ ਮਿਸ ਇੰਡੀਆ ਜੇਤੂ ਹੈ। ਉਸਨੇ 80 ਤੋਂ ਵੱਧ ਫਿਲਮਾਂ ਵਿੱਚ ਕੰਮ ਕੀਤਾ ਹੈ। ਉਹ ਸਭ ਤੋਂ ਵੱਧ ਚਰਚਿਤ 1979 ਵਿੱਚ ਆਈ ਆਪਣੀ ਫ਼ਿਲਮ ਨੂਰੀ ਕਾਰਨ ਹੋਈ। ਇਸ ਤੋਂ ਬਿਨਾ ਉਸ ਨੇ "ਰੈਡ ਰੋਜ਼", "ਦਰਦ", "ਰੋਮਾਂਸ" (1983), "ਸੋਹਣੀ ਮਹੀਂਵਾਲ" (1984), "ਤੇਰੀ ਮਹਿਰਬਾਨੀਆਂ" (1985), "ਸਮੁੰਦਰ" (1986), "ਸਵੇਰੇ ਵਾਲੀ ਗਲੀ" (1986), "ਕਰਮਾ" (1986), "ਨਾਮ" (1986), "ਮਾਲਾਮਾਲ" (1988) ਨਾਲ ਪ੍ਰਸਿੱਧੀ ਪ੍ਰਾਪਤ ਕੀਤੀ।

ਢਿੱਲੋਂ ਨੇ ਸਾਲ 2009 ਵਿੱਚ ਬਿੱਗ ਬੌਸ ਵਿੱਚ ਹਿੱਸਾ ਲਿਆ ਸੀ। ਉਸ ਨੇ ਸੋਨੀ ਟੀ.ਵੀ. ਦੀ ਸੀਰੀਜ਼ "ਏਕ ਨਈ ਪਹਿਚਾਨ" ਵਿੱਚ 2013 ਵਿੱਚ ਸ਼ਾਰਦਾ ਮੋਦੀ ਦੀ ਮੁੱਖ ਭੂਮਿਕਾ ਨਿਭਾਈ ਸੀ। ਉਸ ਨੇ ਥੀਏਟਰ ਵਿੱਚ ਕੰਮ ਕੀਤਾ ਹੈ, ਜਿਸ ਦੇ ਨਾਲ ਪੁਰਸਕਾਰ ਪ੍ਰਾਪਤ “ਦਿ ਪਰਫੈਕਟ ਹਸਬੈਂਡ” ਅਤੇ ਹੋਰ ਕਈ ਨਾਟਕ ਸ਼ੁਰੂ ਹੋਏ ਹਨ। ਯੂਨਾਈਟਿਡ ਸਟੇਟਸ ਅਤੇ ਦੁਬਈ ਵਿੱਚ ਕਈ ਸ਼ੋਅ ਦੇ ਨਾਲ "ਦਿ ਪਰਫੈਕਟ ਵਾਈਫ" ਬਣਨਾਇਆ ਗਿਆ।

ਕੈਰੀਅਰ
ਢਿੱਲੋਂ ਨੇ ਪਹਿਲੀ ਵਾਰ ਉਸ ਸਮੇਂ ਪ੍ਰਸਿੱਧੀ ਪ੍ਰਾਪਤ ਕੀਤੀ ਜਦੋਂ ਉਹ 16 ਸਾਲ ਦੀ ਉਮਰ ਵਿੱਚ 1978 ਵਿੱਚ "ਮਿਸ ਯੰਗ ਇੰਡੀਆ" ਦਾ ਖ਼ਿਤਾਬ ਹਾਸਿਲ ਕੀਤਾ।

ਨਿਰਦੇਸ਼ਕ ਯਸ਼ ਚੋਪੜਾ ਨੇ ਉਸ ਨੂੰ ਦੇਖਿਆ ਅਤੇ ਉਸ ਨੂੰ ਫ਼ਿਲਮ ਤ੍ਰਿਸ਼ੂਲ (1978) ਵਿੱਚ ਇੱਕ ਭੂਮਿਕਾ ਦੀ ਪੇਸ਼ਕਸ਼ ਕੀਤੀ ਜਿੱਥੇ ਸਚਿਨ ਪਿਲਗਾਉਂਕਰ ਦੇ ਨਾਲ ਉਸ ਦਾ ਗਾਣਾ "ਗਾਪੂਚੀ ਗਪੂਚੀ ਗਮ ਗਮ" ਪ੍ਰਸਿੱਧ ਹੋਇਆ। ਫਿਰ ਚੋਪੜਾ ਨੇ ਉਸ ਨੂੰ ਨੂਰੀ (1979) ਵਿੱਚ ਭੂਮਿਕਾ ਪ੍ਰਦਾਨ ਕੀਤੀ, ਜਿਸ ਦਾ ਨਿਰਮਾਤਾ ਉਹ ਸੀ। ਇਸ ਦੇ ਲਈ, ਢਿੱਲੋਂ ਨੂੰ ਸਰਬੋਤਮ ਅਭਿਨੇਤਰੀ ਦੇ ਫਿਲਮਫੇਅਰ ਪੁਰਸਕਾਰ ਲਈ ਨਾਮਜ਼ਦ ਕੀਤਾ ਗਿਆ ਸੀ।

ਇਸ ਦੇ ਬਾਅਦ, ਉਸ ਨੇ ਹਿੰਦੀ ਵਿੱਚ ਲਗਭਗ 90 ਫਿਲਮਾਂ ਕੀਤੀਆਂ, ਜਿਨ੍ਹਾਂ ਵਿੱਚ ਸੋਹਣੀ ਮਹੀਵਾਲ, ਰੈਡ ਰੋਜ਼, ਤੇਰੀ ਕਸਮ, ਦਰਦ, ਨਿਸ਼ਾਨਾ, ਯੇ ਵਾਦਾ ਰਹਾ, ਸਮੁੰਦਰ, ਰੋਮਾਂਸ, ਕਸਮ ਅਤੇ ਸੀਤਾਮਗਰ ਸ਼ਾਮਲ ਹਨ। ਉਸ ਦੀ ਰਾਜੇਸ਼ ਖੰਨ ਨਾਲ ਛੇ ਫ਼ਿਲਮਾਂ ਦਰਦ, ਨਿਸ਼ਾਨ, ਜ਼ਮਾਨਾ, ਆਵਮ, ਰੈੱਡ ਰੋਜ਼ (1980 ਦੀ ਫਿਲਮ) ਅਤੇ ਜੈ ਸ਼ਿਵ ਸ਼ੰਕਰ ਹਨ ਜਿਨ੍ਹਾਂ ਵਿੱਚ ਉਨ੍ਹਾਂ ਦੀ ਜੋੜੀ ਨੂੰ ਬਹੁਤ ਪਸੰਦ ਕੀਤਾ ਗਿਆ ਸੀ। ਜਦੋਂ ਜੂਹੀ ਚਾਵਲਾ ਫ਼ਿਲਮ ਤੋਂ ਬਾਹਰ ਹੋ ਗਈ ਤਾਂ ਉਸ ਨੇ ਨਿਰਮਾਤਾ ਬੋਨੀ ਕਪੂਰ ਲਈ "ਜੁਦਾਈ" ਵਿੱਚ ਇੱਕ ਵਿਸ਼ੇਸ਼ ਪੇਸ਼ਕਾਰੀ ਕੀਤੀ।

ਉਹ ਖੇਤਰੀ ਫ਼ਿਲਮਾਂ ਜਿਵੇਂ ਕਿ ਨਯ ਡਾਂਡਾ (ਬੰਗਾਲੀ), ਯੁੱਧਾ ਕਾਂਡਾ (ਕੰਨੜ), ਇਸ਼ਟਮ (ਤੇਲਗੂ) ਅਤੇ ਯਵਰੂਮ ਨਲਮ (ਤਾਮਿਲ), 13-ਬੀ: ਫੀਅਰ ਹੈਜ਼ ਏ ਨਿਊ ਐਡਰਸ (ਹਿੰਦੀ) ਵੀ ਸ਼ਾਮਿਲ ਹਨ।

ਢਿੱਲੋਂ 2009 ਵਿੱਚ ਕਲਰਜ਼ ਟੀ.ਵੀ. ਉੱਤੇ ਪ੍ਰਸਾਰਤ ਹੋਏ ਬਿੱਗ ਬੌਸ ਦੇ ਸੀਜ਼ਨ 3 ਵਿੱਚ ਇੱਕ ਪ੍ਰਤਿਯੋਗੀ ਸੀ। ਉਹ ਸ਼ੋਅ ਵਿੱਚ ਦੂਜੀ ਰਨਰ-ਅਪ ਰਹੀ। ਮੁੱਖ ਭੂਮਿਕਾ ਵਿੱਚ ਭਾਰਤੀ ਟੈਲੀਵਿਜ਼ਨ 'ਤੇ ਉਸ ਦੀ ਵਾਪਸੀ 2013 ਵਿੱਚ ਸੋਨੀ ਟੀ.ਵੀ. ਦੇ ਸੀਰੀਅਲ "ਏਕ ਨਈ ਪਹਿਚਾਨ" ਨਾਲ ਹੋਈ ਸੀ ਜਿੱਥੇ ਉਸ ਨੇ ਇੱਕ ਅਮੀਰ ਵਪਾਰੀ ਦੀ ਅਨਪੜ੍ਹ ਪਰ ਇੱਕ ਆਦਰਸ਼ ਪਤਨੀ ਦੀ ਭੂਮਿਕਾ ਨਿਭਾਈ।

ਉਹ ਹਿੰਦੀ ਥੀਏਟਰ ਪ੍ਰੋਡਕਸ਼ਨ "ਦਿ ਪਰਫੈਕਟ ਹਸੈਂਡ" ਵਿੱਚ ਰਹੀ ਹੈ, ਜਿਸ ਨੇ 2005 ਵਿੱਚ ਸਰਬੋਤਮ ਕਾਮੇਡੀ ਪਲੇਅ ਅਵਾਰਡ ਜਿੱਤਿਆ ਅਤੇ ਜਿਸ ਨਾਲ ਗੋਲਡਨ ਜੁਬਲੀ ਦੌੜ ਪੂਰੀ ਕੀਤੀ। ਫਿਰ ਉਸ ਨੇ ਇੱਕ ਹੋਰ ਨਾਟਕ 'ਦਿ ਪਰਫੈਕਟ ਵਾਈਫ' ਦੀ ਸਹਿ-ਅਭਿਨੇਤਾ ਸੂਰਜ ਥਾਪਰ ਅਤੇ "ਪਿਆਰਾ ਮੇਂ ਕਭੀ-ਕਭੀ" ਆਸਿਫ ਸ਼ੇਖ ਨਾਲ ਅਭਿਨੈ ਕੀਤਾ। ਉਸ ਨੂੰ ਯੂ ਟਰਨ ਨਾਂ ਦੇ ਨਾਟਕ ਵਿੱਚ ਵੀ ਦੇਖਿਆ ਗਿਆ ਜੋ ਇੱਕ ਮਰਾਠੀ ਨਾਟਕ ਦਾ ਹਿੰਦੀ ਸੰਸਕਰਣ ਹੈ।

ਢਿੱਲੋਂ ਨੇ ਮੇਕ-ਅਪ ਵੈਨ ਦੇ ਕਾਰੋਬਾਰ ਨੂੰ ਅੱਗੇ ਵਧਾਉਂਦਿਆਂ, ਭਾਰਤੀ ਫ਼ਿਲਮ ਉਦਯੋਗ ਵਿੱਚ ਸੰਕਲਪ ਦੀ ਅਗਵਾਈ ਕੀਤੀ। ਉਹ ਇੱਕ ਮੇਕ-ਅਪ ਵੈਨ ਕੰਪਨੀ ਚਲਾਉਂਦੀ ਹੈ ਜਿਸ ਨੂੰ "ਵੈਨਿਟੀ" ਨਾਂ ਦਿੱਤਾ ਗਿਆ ਹੈ।

ਨਿੱਜੀ ਜੀਵਨ
ਢਿੱਲੋਂ ਦਾ ਜਨਮ 18 ਅਪ੍ਰੈਲ 1962 ਨੂੰ ਕਾਨਪੁਰ, ਉੱਤਰ ਪ੍ਰਦੇਸ਼ ਵਿੱਚ ਹੋਇਆ ਸੀ। ਉਸ ਦੇ ਪਿਤਾ ਅਮਰੀਕ ਸਿੰਘ ਭਾਰਤੀ ਹਵਾਈ ਸੈਨਾ ਵਿੱਚ ਏਰੋਨੋਟਿਕਲ ਇੰਜੀਨੀਅਰ ਸਨ ਅਤੇ ਅਕਸਰ ਉਨ੍ਹਾਂ ਦੀ ਬਦਲੀ ਹੋ ਜਾਂਦੀ ਸੀ। ਉਸ ਦੀ ਮਾਂ ਸਕੂਲ ਪ੍ਰਿੰਸੀਪਲ ਸੀ ਅਤੇ ਦੋਵੇਂ ਭੈਣ-ਭਰਾ ਡਾਕਟਰ ਹਨ। ਪੂਨਮ ਅੱਗੇ ਦੀ ਪੜ੍ਹਾਈ ਕਰ ਰਹੀ ਸੀ ਅਤੇ ਇੱਕ ਡਾਕਟਰ ਬਣਨ ਦੀ ਚਾਹਤ ਸੀ। ਪੂਨਮ ਨੇ ਸਕੂਲ ਦੀ ਪੜ੍ਹਾਈ ਲਈ ਭੋਪਾਲ ਵਿੱਚ ਕਾਰਮੇਲ ਕਾਨਵੈਂਟ ਵਿੱਚ ਦਾਖਿਲਾ ਲਿਆ ਅਤੇ 16 ਸਾਲ ਦੀ ਉਮਰ ਵਿੱਚ ਫਿਲਮਾਂ ਵਿੱਚ ਸ਼ਾਮਲ ਹੋਣ ਤੋਂ ਬਾਅਦ ਗ੍ਰੈਜੂਏਸ਼ਨ ਕੀਤੀ।

2013 ਵਿੱਚ, ਉਹ ਇੰਟਰਨੈਸ਼ਨਲ ਬਿਜਨੈਸ ਵਿੱਚ ਐਮ.ਬੀ.ਏ. ਕਰ ਰਹੀ ਸੀ। ਢਿੱਲੋਂ ਦੀ ਇੱਕ ਧੀ ਪਲੋਮਾ ਅਤੇ ਇੱਕ ਬੇਟਾ ਅਨਮੋਲ ਹੈ।

ਸਰਗਰਮੀ ਅਤੇ ਰਾਜਨੀਤੀ
ਉਹ ਨਸ਼ਿਆਂ ਪ੍ਰਤੀ ਜਾਗਰੂਕਤਾ, ਏਡਜ਼ ਜਾਗਰੂਕਤਾ, ਪਰਿਵਾਰ ਨਿਯੋਜਨ ਅਤੇ ਅੰਗ ਦਾਨ ਵਰਗੇ ਸਮਾਜਿਕ ਮਾਮਲਿਆਂ ਲਈ ਬਹੁਤ ਸਰਗਰਮ ਰਹੀ ਹੈ।

ਉਹ ਕਾਠਮੰਡੂ ਅਤੇ ਦਿੱਲੀ ਵਿੱਚ ਸਾਰਕ ਕਾਰੋਬਾਰੀ ਸੰਮੇਲਨ ਵਿੱਚ ਇੱਕ ਪ੍ਰਮੁੱਖ ਸਪੀਕਰ ਰਹੀ ਹੈ ਅਤੇ ਸਭਿਆਚਾਰਕ ਰਾਜਦੂਤ ਨਿਯੁਕਤ ਕੀਤੀ ਗਈ ਸੀ। She was also a speaker at the MINDMINE event. ਉਹ ਮਾਈਂਡਮਾਈਨ ਪ੍ਰੋਗਰਾਮ ਵਿੱਚ ਵੀ ਬੁਲਾਰਾ ਸੀ। 2012 ਵਿੱਚ, ਉਸ ਨੇ ਹੋਰ ਮਸ਼ਹੂਰ ਹਸਤੀਆਂ ਨਾਲ ਮਿਲ ਕੇ ਲੀਲਾਵਤੀ ਹਸਪਤਾਲ ਦੇ ਸਹਿਯੋਗ ਨਾਲ "ਸੇਵ ਐਂਡ ਇਮਪਾਵਰ ਦ ਗਰਲ ਚਾਈਲਡ" ਦੇ ਕਾਰਨ ਦਾ ਸਮਰਥਨ ਕਰਨ ਵਾਲੇ ਇੱਕ ਸ਼ੋਅ ਵਿੱਚ ਹਿੱਸਾ ਲਿਆ।

2014 ਵਿੱਚ, ਉਸ ਨੇ ਉਦਯੋਗਪਤੀ ਅਨੀਲ ਮੁਰਾਰਕਾ ਅਤੇ ਕੋਰੀਓਗ੍ਰਾਫਰ ਸਮੀਰ ਤੰਨਾ ਨਾਲ ਮਿਲ ਕੇ ਇੱਕ ਇਵੈਂਟ ਪ੍ਰਬੰਧਨ ਅਤੇ ਫ਼ਿਲਮ ਨਿਰਮਾਣ ਕੰਪਨੀ ਦੀ ਸ਼ੁਰੂਆਤ ਕੀਤੀ ਜਿਸ ਨੂੰ "ਪੋਇਟਿਕ ਜਸਟਿਸ ਫਿਲਮਾਂ ਐਂਡ ਐਂਟਰਟੇਨਮੈਂਟ ਪ੍ਰਾਈਵੇਟ ਲਿਮਟਡ" ਕਿਹਾ ਜਾਂਦਾ ਹੈ।

2017 ਵਿੱਚ, ਢਿੱਲੋਂ ਨੂੰ "ਫ਼ਿਲਮ ਸਰਟੀਫਿਕੇਸ਼ਨ ਐਪਲੇਟ ਟ੍ਰਿਬਿਊਨਲ" ਵਿੱਚ ਚਾਰ ਮੈਂਬਰਾਂ ਵਿੱਚੋਂ ਇੱਕ ਵਜੋਂ ਨਿਯੁਕਤ ਕੀਤਾ ਗਿਆ ਸੀ, ਜੋ ਕਿ ਭਾਰਤੀ ਫ਼ਿਲਮ ਇੰਡਸਟਰੀ ਵਿੱਚ ਸੈਂਟਰਲ ਫ਼ਿਲਮ ਆਫ ਸਰਟੀਫਿਕੇਸ਼ਨ ਦੇ ਫੈਸਲਿਆਂ ਵਿਰੁੱਧ ਅਪੀਲ ਕਰਨ ਲਈ ਅਧਿਕਾਰਤ ਸੰਸਥਾ ਹੈ।

ਢਿੱਲੋਂ 2004 ਵਿੱਚ ਭਾਰਤੀ ਜਨਤਾ ਪਾਰਟੀ ਵਿੱਚ ਸ਼ਾਮਲ ਹੋਈ ਅਤੇ ਉਨ੍ਹਾਂ ਨੂੰ ਸਾਲ 2019 ਵਿੱਚ ਪਾਰਟੀ ਦੀ ਮੁੰਬਈ ਇਕਾਈ ਦਾ ਉਪ-ਪ੍ਰਧਾਨ ਨਿਯੁਕਤ ਕੀਤਾ ਗਿਆ।

ਫ਼ਿਲਮਾਂ

ਹਵਾਲੇ 

ਜਨਮ 1962
20ਵੀਂ ਸਦੀ ਦੀਆਂ ਫ਼ਿਲਮੀ ਅਦਾਕਾਰਾਂ
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਉੱਤਰ ਪ੍ਰਦੇਸ਼ ਦੀਆਂ ਅਦਾਕਾਰਾਵਾਂ
ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਹਿੰਦੀ ਟੈਲੀਵਿਜਨ ਦੀਆਂ ਅਦਾਕਾਰਾਵਾਂ
ਬਿੱਗ ਬੌਸ ਲੜੀ ਦੇ ਪ੍ਰਤੀਯੋਗੀ
ਭਾਰਤੀ ਅਦਾਕਾਰਾਵਾਂ
ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਜ਼ਿੰਦਾ ਲੋਕ
ਪੰਜਾਬੀ ਲੋਕ